phoneee/thai-legal-corpus huggingface dataset:
ประกาศคณะกรรมการควบคุมการขนส่งทางบกประกาศคณะกรรมการควบคุมการขนส่งทางบกประจำจังหวัดสตูลฉบับที่ ๓๒ (พ.ศ. ๒๕๔๘)เรื่อง กำหนด (ปรับปรุง)เส้นทางสำหรับการขนส่งประจำทางด้วยรถโดยสารหมวด ๑ จังหวัดสตูล สายที่๒ วิทยาลัยเทคนิคสตูล-บ้านนาแคให้มีรายละเอียดเส้นทางแยกช่วงวิทยาลัยเทคนิคสตูล-ที่ว่าการอำเภอเมืองสตูล[๑] ตามที่ได้มีประกาศคณะกรรมการควบคุมการขนส่งทางบกประจำจังหวัดสตูลฉบับที่ ๓๑ (พ.ศ. ๒๕๔๖) ประกาศ ณ วันที่ ๙ มกราคม พ.ศ. ๒๕๔๖ กำหนด (ปรับปรุง)เส้นทางและรายละเอียดเส้นทางสำหรับการขนส่งประจำทางด้วยรถโดยสาร หมวด ๑จังหวัดสตูล สายที่ ๒ วิทยาลัยเทคนิคสตูล-บ้านาแค นั้นคณะกรรมการควบคุมการขนส่งทางบกประจำจังหวัดสตูลได้พิจารณาเห็นสมควรให้ปรับปรุงรายละเอียดเส้นทางดังกล่าวฉะนั้นอาศัยอำนาจตามความในมาตรา ๒๐ (๑) แห่งพระราชบัญญัติการขนส่งทางบก พ.ศ. ๒๕๒๒ประกอบกับมติคณะกรรมการควบคุมการขนส่งทางบกประจำจังหวัดสตูล ในการประชุมครั้งที่๒/๒๕๔๗ เมื่อวันที่ ๘ กันยายน ๒๕๔๗และได้รับอนุมัติจากคณะกรรมการควบคุมการขนส่งทางบกกลาง ในการประชุมครั้งที่ ๘/๒๕๔๘เมื่อวันที่ ๓๑ พฤษภาคม ๒๕๔๘ จึงให้กำหนด (ปรับปรุง)เส้นทางสำหรับการขนส่งประจำทางด้วยรถโดยสาร หมวด ๑ จังหวัดสตูล สายที่ ๒วิทยาลัยเทคนิคสตูล-บ้านนาแค ให้มีรายละเอียดเส้นทางแยกช่วงวิทยาลัยเทคนิคสตูล-ที่ว่าการอำเภอเมืองสตูลให้ใช้รายละเอียดเส้นทาง ดังต่อไปนี้สายที่ ๒ วิทยาลัยเทคนิคสตูล-บ้านนาแคเริ่มต้นจากสถานที่จอดรถโดยสารประจำทางหน้าวิทยาลัยเทคนิคสตูลไปตามถนนศุลกานุกูล แยกซ้ายไปตามถนนติรสถิตย์ ถึงตลาดสดเทศบาลเมืองสตูลแล้วกลับไปตามเส้นทางเดิม แยกซ้ายไปตามถนนศุลกานุกูล ตรงไปตามถนนบุรีวานิชแยกซ้ายไปตามถนนสตูลธานี แยกขวาไปตามถนนยาตราสวัสดิ์ ผ่านเรือนจำจังหวัดสตูลโรงพยาบาลสตูล แยกซ้ายไปตามถนนปานชูรำลึก แยกขวาไปตามถนนสตูลธานี ตรงไปตามทางหลวงแผ่นดินหมายเลข๔๐๖ (ถนนยนตรการกำธร) ถึงทางแยกบ้านคลองขุด แยกขวาไปตามทางหลวงชนบท (สต. ๓๐๑๖)ผ่านศูนย์การศึกษานอกโรงเรียนจังหวัดสตูล โรงเรียนสตูลวิทยา สำนักงานขนส่งจังหวัดสตูลไปสุดเส้นทาง ณ สถานที่จอดรถโดยสารประจำทางบ้านนาแคช่วงวิทยาลัยเทคนิคสตูล-ที่ว่าการอำเภอเมืองสตูลเริ่มต้นจากสถานที่จอดรถโดยสารประจำทางหน้าวิทยาลัยเทคนิคสตูล ไปตามถนนศุลกานุกูลแยกซ้ายไปตามถนนติรสถิตย์ ถึงตลาดสดเทศบาลเมืองสตูล แล้วกลับไปตามเส้นทางเดิมแยกซ้ายไปตามถนนศุลกานุกูล ตรงไปตามถนนบุรีวานิช แยกซ้ายไปตามถนนสตูลธานีแยกขวาไปตามถนนยาตราสวัสดิ์ ผ่านเรือนจำจังหวัดสตูล โรงพยาบาลสตูลแยกซ้ายไปตามถนนปานชูรำลึก แยกขวาไปตามถนนสตูลธานีตรงไปตามถนนทางหลวงแผ่นดินหมายเลข ๔๐๖ (ถนนยนตรการกำธร)ถึงทางแยกบ้านคลองขุด แยกขวาไปตามถนนทางหลวงชนบท (สต. ๓๐๑๖)ผ่านศูนย์การศึกษานอกโรงเรียนจังหวัดสตูล โรงเรียนสตูลวิทยาสำนักงานขนส่งจังหวัดสตูล แยกขวาไปตามถนนราษฎร์อุทิศ ผ่านสถานีโทรทัศน์กองทัพบกช่อง ๕ แฟลตกรมการปกครอง ถึงศูนย์พัฒนาฝีมือแรงงานจังหวัดสตูลแยกขวาไปตามซอยราชการ ไปสุดเส้นทาง ณสถานที่จอดรถโดยสารประจำทางที่ว่าการอำเภอเมืองสตูลประกาศ ณ วันที่ ๑กรกฎาคม พ.ศ. ๒๕๔๘มานิต วัฒนเสนผู้ว่าราชการจังหวัดสตูลประธานกรรมการควบคุมการขนส่งทางบกประจำจังหวัดสตูลพชร/ผู้จัดทำ๓๑ ตุลาคม ๒๕๔๘โชติกานต์/ปรับปรุง๒๑ พฤษภาคม ๒๕๕๘[๑] ราชกิจจานุเบกษา เล่ม ๑๒๒/ตอนที่ ๘๙ ง/หน้า ๓๐๔/๒๕ ตุลาคม ๒๕๔๘
ประกาศสำนักนายกรัฐมนตรีประกาศสำนักนายกรัฐมนตรีเรื่องกำหนดให้การเวนคืนอสังหาริมทรัพย์ เพื่อสร้างและขยายทางหลวงท้องถิ่นสายเชื่อมระหว่างซอยจรัญสนิทวงศ์๖๙ กับถนนสิรินธร เป็นกรณีที่มีความจำเป็นโดยเร่งด่วน[๑] ตามที่ได้ประกาศใช้บังคับพระราชกฤษฎีกากำหนดเขตที่ดินในบริเวณที่ที่จะเวนคืนเพื่อสร้างและขยายทางหลวงท้องถิ่น สายเชื่อมระหว่างซอยจรัญสนิทวงศ์ ๖๙กับถนนสิรินธร พ.ศ. ๒๕๕๐ ในท้องที่แขวงบางพลัด เขตบางพลัด กรุงเทพมหานคร แล้ว นั้นผู้ว่าราชการกรุงเทพมหานครผู้เป็นเจ้าหน้าที่เวนคืนตามพระราชกฤษฎีกาดังกล่าวได้พิจารณาแล้วเห็นว่าการสร้างและขยายทางหลวงท้องถิ่นสายดังกล่าวเป็นกรณีที่มีความจำเป็นโดยเร่งด่วนเพื่ออำนวยความสะดวกและความรวดเร็วแก่การจราจรและการขนส่งอันเป็นกิจการสาธารณูปโภคซึ่งหากการเวนคืนเนิ่นช้าไปจะเป็นอุปสรรคอย่างมากแก่การพัฒนาเศรษฐกิจและสังคมดังนั้น อาศัยอำนาจตามความในมาตรา ๑๓ วรรคหนึ่งแห่งพระราชบัญญัติว่าด้วยการเวนคืนอสังหาริมทรัพย์ พ.ศ. ๒๕๓๐ และมาตรา ๖๘/๑แห่งพระราชบัญญัติทางหลวง พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติทางหลวง(ฉบับที่ ๒) พ.ศ. ๒๕๔๙อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ และมาตรา ๔๒ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะรัฐมนตรีโดยมติเมื่อวันที่ ๘ กันยายน พ.ศ. ๒๕๕๒จึงกำหนดให้การเวนคืนอสังหาริมทรัพย์เพื่อสร้างและขยายทางหลวงท้องถิ่นสายเชื่อมระหว่าง ซอยจรัญสนิทวงศ์ ๖๙ กับถนนสิรินธร ในท้องที่แขวงบางพลัดเขตบางพลัด กรุงเทพมหานคร ตามพระราชกฤษฎีกากำหนดเขตที่ดินในบริเวณที่ที่จะเวนคืนเพื่อสร้างและขยายทางหลวงท้องถิ่นสายเชื่อมระหว่างซอยจรัญสนิทวงศ์ ๖๙กับถนนสิรินธร พ.ศ. ๒๕๕๐ เป็นกรณีที่มีความจำเป็นโดยเร่งด่วนเพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีอำนาจเข้าครอบครองหรือใช้อสังหาริมทรัพย์นั้นตามพระราชบัญญัติว่าด้วยการเวนคืนอสังหาริมทรัพย์พ.ศ. ๒๕๓๐ ได้ประกาศณ วันที่ ๒๒ ตุลาคม พ.ศ. ๒๕๕๒อภิสิทธิ์เวชชาชีวะนายกรัฐมนตรีปริยานุช/ผู้จัดทำ๑๙พฤศจิกายน ๒๕๕๒นันท์นภัสร์/ตรวจ๑๙พฤศจิกายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๑๖๔ ง/หน้า ๓๕/๑๑ พฤศจิกายน ๒๕๕๒
ระเบียบคณะกรรมการพลังงานปรมาณูเพื่อสันติระเบียบคณะกรรมการพลังงานปรมาณูเพื่อสันติว่าด้วยอายุใบอนุญาตเกี่ยวกับพลังงานปรมาณูจากเครื่องปฏิกรณ์ปรมาณูพ.ศ. ๒๕๕๘ เพื่อให้การเดินเครื่องปฏิกรณ์ปรมาณูและควบคุมเครื่องปฏิกรณ์ปรมาณูเป็นไปตามมาตรฐานความปลอดภัยตามระเบียบที่คณะกรรมการกำหนดในอันที่จะให้เกิดความปลอดภัยแก่ประชาชนและสิ่งแวดล้อมอาศัยอำนาจตามความในมาตรา ๔วรรคหนึ่ง (๓) (๔) ประกอบกับมาตรา ๙ (๓) (๔) แห่งพระราชบัญญัติพลังงานปรมาณูเพื่อสันติพ.ศ. ๒๕๐๔ และข้อ ๒๑ แห่งกฎกระทรวงกำหนดเงื่อนไข วิธีการขอรับใบอนุญาตและการดำเนินการเกี่ยวกับวัสดุนิวเคลียร์พิเศษ วัสดุต้นกำลัง วัสดุพลอยได้ หรือพลังงานปรมาณูพ.ศ. ๒๕๕๐ ซึ่งออกตามความในพระราชบัญญัติพลังงานปรมาณูเพื่อสันติ พ.ศ. ๒๕๐๔คณะกรรมการพลังงานปรมาณูเพื่อสันติ จึงออกระเบียบไว้ ดังนี้ข้อ ๑ ระเบียบนี้เรียกว่าระเบียบคณะกรรมการพลังงานปรมาณูเพื่อสันติ ว่าด้วยอายุใบอนุญาตเกี่ยวกับพลังงานปรมาณูจากเครื่องปฏิกรณ์ปรมาณูพ.ศ. ๒๕๕๘ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ใบอนุญาตผลิตมีไว้ครอบครองหรือใช้ซึ่งพลังงานปรมาณูจากเครื่องปฏิกรณ์ปรมาณูมีอายุไม่เกินสี่สิบปีนับแต่วันที่ได้รับอนุญาตข้อ ๔ ในการกำหนดอายุใบอนุญาตให้พิจารณาถึงความสอดคล้องกับขนาดกำลังชนิดและแบบของเครื่องปฏิกรณ์ปรมาณู รวมถึงสภาพและลักษณะการใช้งานโดยให้คำนึงถึงผลกระทบและความเสี่ยงต่อประชาชนและสิ่งแวดล้อมความคุ้มค่าทางเศรษฐกิจ สังคม และการลงทุนทั้งนี้ เมื่อได้รับใบอนุญาตแล้วผู้รับใบอนุญาตต้องปรับปรุงเนื้อหาของรายงานการวิเคราะห์ความปลอดภัยของเครื่องปฏิกรณ์ปรมาณูให้ทันสมัยตามระยะเวลาที่กำหนดในระเบียบคณะกรรมการพลังงานปรมาณูเพื่อสันติแต่ระยะเวลาเช่นว่านั้นต้องไม่เกินทุกยี่สิบปี และยื่นรายงานการวิเคราะห์ความปลอดภัยดังกล่าวต่อคณะกรรมการพลังงานปรมาณูเพื่อสันติเพื่อพิจารณาให้ความเห็นชอบประกาศณ วันที่ ๒๓ มีนาคม พ.ศ. ๒๕๕๘ยงยุทธยุทธวงศ์รองนายกรัฐมนตรีประธานกรรมการพลังงานปรมาณูเพื่อสันติปริยานุช/ผู้จัดทำ๑๑ พฤษภาคม๒๕๕๘วิศนี/ผู้ตรวจ๒๐ พฤษภาคม๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๑๐๕ ง/หน้า ๑/๗ พฤษภาคม ๒๕๕๘
คําสั่งกรมบังคับคดีที่ 125/2535เรื่อง ค่าใช้จ่ายในการส่งหมาย คําคู่ความหรือเอกสาร-------------------- ด้วยเห็นเป็นการสมควรให้กําหนดอัตราค่าใช้จ่ายในการส่งหมาย คําคู่ความหรือเอกสารสําหรับพนักงานเดินหมายกรมบังคับคดีเสียใหม่ให้เหมาะสม จึงให้ยกเลิกความในข้อ 1 แห่งคําสั่งกรมบังคับคดีที่ 251/2530 เรื่อง ค่าใช้จ่าย ในการส่งหมาย คําคู่ความ 23 พฤศจิกายน 2530 และให้ใช้ความดังต่อไปนี้แทน "1. หมาย คําคู่ความ หรือเอกสารที่ความต้องนําส่ง 1.1 เขตชั้นใน ให้จ่ายค่าป่วยการและค่าพาหนะไม่เกิน 60 บาท 1.2 เขตชั้นกลาง ให้จ่ายค่าป่วยการและค่าพาหนะไม่เกิน 80 บาท 1.3 เขตชั้นนอก ให้จ่ายค่าป่วยการและค่าพาหนะไม่เกิน 150 บาท ทั้งนี้ ตั้งแต่บัดนี้เป็นต้นไปผู้มีอํานาจลงนาม - สั่ง ณ วันที่ 28 เมษายน 2535 (นายจิระ บุญพจนสุนทร)อธิบดีกรมบังคับคดี
ประกาศกระทรวงมหาดไทยประกาศกระทรวงมหาดไทยเรื่องจัดตั้งองค์การบริหารส่วนตำบลหนองกระทุ่ม อำเภอเดิมบางนางบวช จังหวัดสุพรรณบุรีเป็นเทศบาลตำบลหนองกระทุ่ม[๑] โดยที่กระทรวงมหาดไทยพิจารณาแล้วเห็นว่าองค์การบริหารส่วนตำบลหนองกระทุ่ม อำเภอเดิมบางนางบวช จังหวัดสุพรรณบุรีมีสภาพเหมาะสม สมควรให้จัดตั้งเป็นเทศบาลตำบลอาศัยอำนาจตามความในมาตรา ๔๒แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริการส่วนตำบล (ฉบับที่ ๕)พ.ศ. ๒๕๔๖ และมาตรา ๗ แห่งพระราชบัญญัติเทศบาล พ.ศ. ๒๔๙๖ รัฐมนตรีว่าการกรทะรวงมหาดไทยจึงจัดตั้งองค์การบริหารส่วนตำบลหนองกระทุ่ม อำเภอเดิมบางนางบวช จังหวัดสุพรรณบุรีเป็นเทศบาลตำบลหนองกระทุ่มองค์การบริหารส่วนตำบลที่ได้รับการจัดตั้งเป็นเทศบาลตำบลตามประกาศนี้มีแนวเขตตามคำบรรยายแนวเขตและแผนที่ท้ายประกาศกระทรวงมหาดไทยและพ้นสภาพแห่งการเป็นองค์การบริหารส่วนตำบลรวมทั้งให้สมาชิกภาพของสมาชิกสภาองค์การบริหารส่วนตำบลสิ้นสุดลงและนายกองค์การบริหารส่วนตำบลพ้นจากตำแหน่งนับแต่วันที่ได้มีประกาศนี้จัดตั้งขึ้นเป็นเทศบาลตำบลเป็นต้นไปบรรดางบประมาณ ทรัพย์สิน สิทธิ สิทธิเรียกร้อง หนี้พนักงานส่วนตำบลและลูกจ้างองค์การบริหารส่วนตำบลโอนไปเป็นของเทศบาลตำบลที่จัดตั้งขึ้นและบรรดาข้อบัญญัติองค์การบริหารส่วนตำบลที่ได้ใช้บังคับในเรื่องใดอยู่ก่อนแล้วคงใช้บังคับได้ต่อไปจนกว่าจะได้มีการตราเทศบัญญัติในเรื่องนั้นขึ้นใหม่ ตามมาตรา ๔๒ แห่งพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล(ฉบับที่ ๕) พ.ศ. ๒๕๔๖ทั้งนี้ ตั้งแต่บัดนี้เป็นต้นไปประกาศณ วันที่ ๒๗ ตุลาคม พ.ศ. ๒๕๕๒บุญจง วงศ์ไตรรัตน์รัฐมนตรีช่วยว่าการฯปฏิบัติราชการแทนรัฐมนตรีว่าการกระทรวงมหาดไทย[เอกสารแนบท้าย]๑.คำบรรยายแนวเขตเทศบาลตำบลหนองกระทุ่ม อำเภอเดิมบางนางบวช จังหวัดสุพรรณบุรีท้ายประกาศกระทรวงมหาดไทย เรื่อง จัดตั้งองค์การบริหารส่วนตำบลหนองกระทุ่มอำเภอเดิมบางนางบวช จังหวัดสุพรรณบุรี เป็นเทศบาลตำบลหนองกระทุ่ม ลงวันที่ ๒๗ตุลาคม พ.ศ. ๒๕๕๒๒.แผนที่ท้ายประกาศกระทรวงมหาดไทย เรื่องจัดตั้งองค์การบริหารส่วนตำบลหนองกระทุ่ม อำเภอเดิมบางนางบวช จังหวัดสุพรรณบุรีเป็นเทศบาลตำบลหนองกระทุ่ม ลงวันที่ ๒๗ ตุลาคม พ.ศ. ๒๕๕๒(ดูข้อมูลจากภาพกฎหมาย)ปริยานุช/พิมพ์๕เมษายน ๒๕๕๓นันท์นภัสร์/ตรวจ๕เมษายน ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๓๖ ง/หน้า ๑๙/๒๓ มีนาคม ๒๕๕๓
คําสั่งกรมบังคับคดีที่ 247/2533เรื่อง วิธีปฏิบัติในการอายัดสิทธิเรียกร้องของลูกหนี้ตามคําพิพากษาในคดีแพ่ง------------------- เพื่อให้การปฏิบัติราชการเกี่ยวกับการอายัดสิทธิเรียกร้องของลูกหนี้ตามคําพิพากษาในคดีแพ่ง ทั้งในส่วนกลางและส่วนภูมิภาค เป็นไปโดยเรียบร้อย มีประสิทธิภาพ และรวดเร็ว จึงมีคําสั่งดังต่อไปนี้ข้อ ๑ ให้เจ้าพนักงานบังคับคดีแจ้งเจ้าหนี้ตามคําพิพากษาแถลงภูมิลําเนาหรือส่งสําเนา ทะเบียนบ้านของลูกหนี้ตามคําพิพากษา ซึ่งนายทะเบียนท้องถิ่นรับรองไม่เกิน 1 เดือน เพื่อแจ้งการอายัด แก่ลูกหนี้ตามคําพิพากษา ข้อ ๒ ให้เจ้าพนักงานบังคับคดีออกคําสั่งอายัดส่งแก่บุคคลซึ่งจะต้องรับผิดเพื่อการชําระเงิน หรือส่งมอบสิ่งของที่อายัดและแจ้งการอายัดแก่ลูกหนี้ตามคําพิพากษาในคราวเดียวกัน หากเจ้าหนี้ตาม คําพิพากษาไม่สามารถแถลงภูมิลําเนาหรือส่งสําเนาทะเบียนบ้านของลูกหนี้ตามคําพิพากษาตามข้อ 1 ให้เจ้าพนักงานบังคับคดีแจ้งเจ้าหนี้ตามคําพิพากษาแถลงภูมิลําเนาหรือส่งสําเนาทะเบียนบ้านของลูกหนี้ ตามคําพิพากษาตามข้อ 1 ภายใน 7 วัน เมื่อได้รับคําแถลงหรือสําเนาเอกสารดังกล่าวแล้ว ให้เจ้าพนักงานบังคับคดีออกคําสั่งอายัดโดยไม่ชักช้าข้อ ๓ ในกรณีที่เจ้าหนี้ตามคําพิพากษาแถลงภูมิลําเนาของลูกหนี้ตามคําพิพากษาโดยไม่ส่ง สําเนาทะเบียนบ้าน แต่ปรากฏว่าไม่สามารถส่งหนังสือแจ้งการอายัดแก่ลูกหนี้ตามคําพิพากษาได้ตาม ภูมิลําเนาที่เจ้าหนี้ตามคําพิพากษาแถลงไว้ ให้เจ้าพนักงานบังคับคดีแจ้งเจ้าหนี้ตามคําพิพากษาส่งสําเนา ทะเบียนบ้านของลูกหนี้ตามคําพิพากษาซึ่งนายทะเบียนท้องถิ่นรับรองไม่เกิน 1 เดือนมาภายใน 7 วัน แล้วแจ้งการอายัดแก่ลูกหนี้ตามคําพิพากษาโดยไม่ชักช้าข้อ ๔ หากลูกหนี้ตามคําพิพากษาไม่มีภูมิลําเนาตามข้อ 1 ให้เจ้าพนักงานบังคับคดีแจ้ง การอายัดแก่ลูกหนี้ตามคําพิพากษาโดยวิธีการประกาศ หนังสือพิมพ์แทนการส่งหนังสือแจ้งการอายัด โดยเรียกค่าใช้จ่ายทดรองจากเจ้าหนี้ตามคําพิพากษาและให้ถือว่าเป็นค่าธรรมเนียมเจ้าพนักงานบังคับคดีข้อ ๕ คําสั่งอายัดไปยังบุคคลภายนอกและหนังสือแจ้งการอายัดแก่ลูกหนี้ตามคําพิพากษา ให้เจ้าพนักงานบังคับคดีออกโดยมีข้อความตามนัยแห่งประมวลกฎหมายวิธีพิจารณาความแพ่ง มาตรา 311 วรรคสามข้อ ๖ ในกรณีการอายัดแทนศาลอื่น เมื่อเจ้าพนักงานบังคับคดีส่งเงินหรือทรัพย์สิน ที่อายัดคืนศาลออกหมายบังคับคดี ให้เจ้าพนักงานบังคับคดีที่บังคับคดีแทนระบุโดยชัดแจ้งในหนังสือ นําส่งเงินหรือทรัพย์สินที่อายัดว่า ได้แจ้งการอายัดให้แก่ลูกหนี้ตามคําพิพากษาแล้ว ทั้งนี้ ตั้งแต่บัดนี้เป็นต้นไปผู้มีอํานาจลงนาม - สั่ง ณ วันที่ 19 กรกฎาคม พ.ศ.2533 (นายสมชัย ศิริบุตร)อธิบดีกรมบังคับคดี
คำพิพากษาศาลฎีกาที่ 715/2467หลักกฎหมาย: ขอพระมหากรุณาโดยเฉภาะจำเลยฎีกาขอพระมหากรุณาธิคุณโดยเฉภาะนั้น กรรมการศาลฎีกาวินิจฉัยอย่างใดให้ไม่ได้นอกจากนำข้อความขึ้นกราบบังคมทูล สุดแต่จะทรงพระกรุณาสถานใด ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 715/2467อัยการจังหวัดตากโจทก์นายวันล. ป.อ. ม. 250ขอพระมหากรุณาโดยเฉภาะจำเลยฎีกาขอพระมหากรุณาธิคุณโดยเฉภาะนั้น กรรมการศาลฎีกาวินิจฉัยอย่างใดให้ไม่ได้นอกจากนำข้อความขึ้นกราบบังคมทูล สุดแต่จะทรงพระกรุณาสถานใด(เนียล-มโน-บัส)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: จำเลยฎีกาขอพระมหากรุณาธิคุณโดยเฉภาะนั้น กรรมการศาลฎีกาวินิจฉัยอย่างใดให้ไม่ได้นอกจากนำข้อความขึ้นกราบบังคมทูล สุดแต่จะทรงพระกรุณาสถานใด ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 715/2467อัยการจังหวัดตากโจทก์นายวันล. ป.อ. ม. 250ขอพระมหากรุณาโดยเฉภาะจำเลยฎีกาขอพระมหากรุณาธิคุณโดยเฉภาะนั้น กรรมการศาลฎีกาวินิจฉัยอย่างใดให้ไม่ได้นอกจากนำข้อความขึ้นกราบบังคมทูล สุดแต่จะทรงพระกรุณาสถานใด(เนียล-มโน-บัส)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุหมายเหตุ: 116946. คำพิพากษาศาลฎีกาที่ 714/2467 พิมพ์คำพิพากษาฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 714/2467 ป.อ. ม. 249()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คำพิพากษาศาลฎีกาที่ 62687หลักกฎหมาย: จำเลยยื่นฎีกาพร้อมคำร้องขอให้รับรองฎีกาในปัญหาข้อเท็จจริง แต่ศาลชั้นต้นเห็นว่าฎีกาของจำเลยต้องห้ามฎีกาในปัญหาข้อเท็จจริงและฎีกาไม่เป็นสาระสำคัญอันควรได้รับการวินิจฉัย จึงไม่รับรองให้ฎีกา หากจำเลยเห็นว่าฎีกาของจำเลยเป็นปัญหาข้อกฎหมายก็ต้องฎีกา เป็นคำร้องอุทธรณ์คำสั่งต่อศาลฎีกาภายใน 15 วัน นับแต่วันฟังคำสั่งศาลชั้นต้น ตามประมวลกฎหมายวิธีพิจารณาความอาญามาตรา 224 ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 533/2527พนักงานอัยการจังหวัดลำพูนโจทก์นายปราโมทย์ ณีวงศ์จำเลย ป.วิ.อ. ม. 224จำเลยยื่นฎีกาพร้อมคำร้องขอให้รับรองฎีกาในปัญหาข้อเท็จจริง แต่ศาลชั้นต้นเห็นว่าฎีกาของจำเลยต้องห้ามฎีกาในปัญหาข้อเท็จจริงและฎีกาไม่เป็นสาระสำคัญอันควรได้รับการวินิจฉัย จึงไม่รับรองให้ฎีกา หากจำเลยเห็นว่าฎีกาของจำเลยเป็นปัญหาข้อกฎหมายก็ต้องฎีกา เป็นคำร้องอุทธรณ์คำสั่งต่อศาลฎีกาภายใน 15 วัน นับแต่วันฟังคำสั่งศาลชั้นต้น ตามประมวลกฎหมายวิธีพิจารณาความอาญามาตรา 224(พิพัฒน์ จักรางกูร-ทวี กสิยพงศ์-ดุสิต วราโห)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 533/2527พนักงานอัยการจังหวัดลำพูนโจทก์นายปราโมทย์ ณีวงศ์จำเลย ป.วิ.อ. ม. 224จำเลยยื่นฎีกาพร้อมคำร้องขอให้รับรองฎีกาในปัญหาข้อเท็จจริง แต่ศาลชั้นต้นเห็นว่าฎีกาของจำเลยต้องห้ามฎีกาในปัญหาข้อเท็จจริงและฎีกาไม่เป็นสาระสำคัญอันควรได้รับการวินิจฉัย จึงไม่รับรองให้ฎีกา หากจำเลยเห็นว่าฎีกาของจำเลยเป็นปัญหาข้อกฎหมายก็ต้องฎีกา เป็นคำร้องอุทธรณ์คำสั่งต่อศาลฎีกาภายใน 15 วัน นับแต่วันฟังคำสั่งศาลชั้นต้น ตามประมวลกฎหมายวิธีพิจารณาความอาญามาตรา 224(พิพัฒน์ จักรางกูร-ทวี กสิยพงศ์-ดุสิต วราโห)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คำพิพากษาศาลฎีกาที่ 59153หลักกฎหมาย: ความว่า จำเลยที่ 2 ยื่นคำร้องอุทธรณ์คำสั่งศาลอุทธรณ์ขอให้ศาลฎีกาปล่อยจำเลยที่ 2 ชั่วคราวในระหว่างอุทธรณ์หมายเหตุ ศาลชั้นต้นพิพากษาว่าจำเลยที่ 2 มีความผิดฐานลักทรัพย์ตามประมวลกฎหมายอาญา มาตรา 335(1)(3) และ (7),336 ทวิจำคุก 7 ปี 6 เดือนจำเลยที่ 2 อุทธรณ์ และยื่นคำร้องขอให้ปล่อยชั่วคราวระหว่างอุทธรณ์ศาลอุทธรณ์สั่งว่า ไม่มีเหตุเปลี่ยนแปลงคำสั่งเดิม ให้ยกคำร้องจำเลยที่ 2 จึงยื่นคำร้องนี้ (อันดับ 5)คำสั่งอนุญาตให้ประกันระหว่างอุทธรณ์ ตีราคาหนึ่งแสนบาทให้ศาลชั้นต้นพิจารณาหลักประกันแล้วดำเนินการต่อไป ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 518/2532พนักงานอัยการ กรมอัยการโจทก์นายสำราญ เตชะวนิช กับพวกจำเลยนายณรงค์ นุมัติ จำเลยที่ 2ผู้ยื่นคำร้อง ป.วิ.อ. ม. 106, ม. 108ความว่า จำเลยที่ 2 ยื่นคำร้องอุทธรณ์คำสั่งศาลอุทธรณ์ขอให้ศาลฎีกาปล่อยจำเลยที่ 2 ชั่วคราวในระหว่างอุทธรณ์หมายเหตุ ศาลชั้นต้นพิพากษาว่าจำเลยที่ 2 มีความผิดฐานลักทรัพย์ตามประมวลกฎหมายอาญา มาตรา 335(1)(3) และ (7),336 ทวิจำคุก 7 ปี 6 เดือนจำเลยที่ 2 อุทธรณ์ และยื่นคำร้องขอให้ปล่อยชั่วคราวระหว่างอุทธรณ์ศาลอุทธรณ์สั่งว่า ไม่มีเหตุเปลี่ยนแปลงคำสั่งเดิม ให้ยกคำร้องจำเลยที่ 2 จึงยื่นคำร้องนี้ (อันดับ 5)คำสั่งอนุญาตให้ประกันระหว่างอุทธรณ์ ตีราคาหนึ่งแสนบาทให้ศาลชั้นต้นพิจารณาหลักประกันแล้วดำเนินการต่อไป(พนม พ่วงภิญโญ-สุทิน นนทแก้ว-ประเสริฐ บุญศรี)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 518/2532พนักงานอัยการ กรมอัยการโจทก์นายสำราญ เตชะวนิช กับพวกจำเลยนายณรงค์ นุมัติ จำเลยที่ 2ผู้ยื่นคำร้อง ป.วิ.อ. ม. 106, ม. 108ความว่า จำเลยที่ 2 ยื่นคำร้องอุทธรณ์คำสั่งศาลอุทธรณ์ขอให้ศาลฎีกาปล่อยจำเลยที่ 2 ชั่วคราวในระหว่างอุทธรณ์หมายเหตุ ศาลชั้นต้นพิพากษาว่าจำเลยที่ 2 มีความผิดฐานลักทรัพย์ตามประมวลกฎหมายอาญา มาตรา 335(1)(3) และ (7),336 ทวิจำคุก 7 ปี 6 เดือนจำเลยที่ 2 อุทธรณ์ และยื่นคำร้องขอให้ปล่อยชั่วคราวระหว่างอุทธรณ์ศาลอุทธรณ์สั่งว่า ไม่มีเหตุเปลี่ยนแปลงคำสั่งเดิม ให้ยกคำร้องจำเลยที่ 2 จึงยื่นคำร้องนี้ (อันดับ 5)คำสั่งอนุญาตให้ประกันระหว่างอุทธรณ์ ตีราคาหนึ่งแสนบาทให้ศาลชั้นต้นพิจารณาหลักประกันแล้วดำเนินการต่อไป(พนม พ่วงภิญโญ-สุทิน นนทแก้ว-ประเสริฐ บุญศรี)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกระทรวงอุตสาหกรรมประกาศกระทรวงอุตสาหกรรมฉบับที่๓๘๗๗ (พ.ศ. ๒๕๕๑)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ.๒๕๑๑เรื่องยกเลิกมาตรฐานผลิตภัณฑ์อุตสาหกรรมไดอะแฟรมยางคุมกำเนิดชนิดนำกลับมาใช้ใหม่ได้เล่ม5 การทดสอบสมบัติความต้านแรงดึง โดยที่เป็นการสมควรยกเลิกมาตรฐานผลิตภัณฑ์อุตสาหกรรมไดอะแฟรมยางคุมกำเนิดชนิดนำกลับมาใช้ใหม่ได้ เล่ม 5การทดสอบสมบัติความต้านแรงดึง มาตรฐานเลขที่ มอก. 1832 เล่ม5 2542อาศัยอำนาจตามความในมาตรา ๑๕แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑รัฐมนตรีว่าการกระทรวงอุตสาหกรรมออกประกาศยกเลิกประกาศกระทรวงอุตสาหกรรม ฉบับที่๒๗๓๐ (พ.ศ. ๒๕๔๓) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑เรื่องกำหนดมาตรฐานผลิตภัณฑ์อุตสาหกรรมไดอะแฟรมยางคุมกำเนิดชนิดนำกลับมาใช้ใหม่ได้ เล่ม 5การทดสอบสมบัติความต้านแรงดึง ลงวันที่ ๘ สิงหาคม พ.ศ. ๒๕๔๓ทั้งนี้ให้มีผลตั้งแต่วันที่ประกาศในราชกิจจานุเบกษาเป็นต้นไป[๑]ประกาศณ วันที่ ๒ มิถุนายน พ.ศ. ๒๕๕๑สุวิทย์คุณกิตติรัฐมนตรีว่าการกระทรวงอุตสาหกรรมวัชศักดิ์/ผู้จัดทำ๑๗กุมภาพันธ์ ๒๕๕๒[๑] ราชกิจจานุเบกษาเล่ม ๑๒๖/ตอนพิเศษ ๒๑ ง/หน้า ๘/๑๐ กุมภาพันธ์ ๒๕๕๒
คำพิพากษาศาลฎีกาที่ 859/2539หลักกฎหมาย: โจทก์ทำสัญญาจะซื้อที่ดินพร้อมอาคารพาณิชย์จากจำเลยที่ 1ตามสัญญาเป็นหน้าที่ของจำเลยที่ 1 ที่จะต้องเป็นผู้จัดหาสถาบันการเงินมาให้โจทก์ผ่อนชำระเงิน แต่ในสัญญาไม่มีข้อกำหนดว่า ถ้าหากจำเลยที่ 1 หาสถาบันการเงินให้โจทก์ผ่อนชำระไม่ครบตามจำนวนเงินที่โจทก์จะต้องผ่อนชำระแล้ว จำเลยที่ 1จะต้องหาสถาบันการเงินแห่งใหม่หรือหาสถาบันการเงินมาเพิ่มเติมให้แก่โจทก์ในระยะเวลาใด ดังนั้นก่อนที่โจทก์จะถือว่าจำเลยที่ 1 เป็นฝ่ายผิดสัญญา โจทก์จะต้องบอกกล่าวให้จำเลยที่ 1 จัดหาสถาบันการเงินแห่งใหม่หรือจัดหาสถาบันการเงินมาเพิ่มเติมเพื่อให้โจทก์ผ่อนชำระเงินเสียภายในกำหนดระยะเวลาพอสมควรเมื่อโจทก์ยังมิได้กำหนดระยะเวลาพอสมควรให้จำเลยที่ 1 จัดหาสถาบันการเงินเสียก่อนตาม ป.พ.พ.มาตรา 387 จำเลยที่ 1 จึงยังไม่เป็นฝ่ายผิดสัญญา โจทก์จะบอกเลิกสัญญาไม่ได้ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 859/2539นายสามารถ ฉั่วศิริพัฒนาโจทก์บริษัทพัทยาซีไซด์ จำกัด กับพวกจำเลย ป.พ.พ. ม. 387โจทก์ทำสัญญาจะซื้อที่ดินพร้อมอาคารพาณิชย์จากจำเลยที่ 1ตามสัญญาเป็นหน้าที่ของจำเลยที่ 1 ที่จะต้องเป็นผู้จัดหาสถาบันการเงินมาให้โจทก์ผ่อนชำระเงิน แต่ในสัญญาไม่มีข้อกำหนดว่า ถ้าหากจำเลยที่ 1 หาสถาบันการเงินให้โจทก์ผ่อนชำระไม่ครบตามจำนวนเงินที่โจทก์จะต้องผ่อนชำระแล้ว จำเลยที่ 1จะต้องหาสถาบันการเงินแห่งใหม่หรือหาสถาบันการเงินมาเพิ่มเติมให้แก่โจทก์ในระยะเวลาใด ดังนั้นก่อนที่โจทก์จะถือว่าจำเลยที่ 1 เป็นฝ่ายผิดสัญญา โจทก์จะต้องบอกกล่าวให้จำเลยที่ 1 จัดหาสถาบันการเงินแห่งใหม่หรือจัดหาสถาบันการเงินมาเพิ่มเติมเพื่อให้โจทก์ผ่อนชำระเงินเสียภายในกำหนดระยะเวลาพอสมควรเมื่อโจทก์ยังมิได้กำหนดระยะเวลาพอสมควรให้จำเลยที่ 1 จัดหาสถาบันการเงินเสียก่อนตาม ป.พ.พ.มาตรา 387 จำเลยที่ 1 จึงยังไม่เป็นฝ่ายผิดสัญญา โจทก์จะบอกเลิกสัญญาไม่ได้(สถิตย์ สิทธิลักษณ์-ปรีชา เฉลิมวณิชย์-ธีระจิต ไชยาคำ)ศาลแพ่งธนบุรี - นายพลรัตน์ ประทุมทานศาลอุทธรณ์ - นายสุวิทย์ นรนุตกุลแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 859/2539นายสามารถ ฉั่วศิริพัฒนาโจทก์บริษัทพัทยาซีไซด์ จำกัด กับพวกจำเลย ป.พ.พ. ม. 387โจทก์ทำสัญญาจะซื้อที่ดินพร้อมอาคารพาณิชย์จากจำเลยที่ 1ตามสัญญาเป็นหน้าที่ของจำเลยที่ 1 ที่จะต้องเป็นผู้จัดหาสถาบันการเงินมาให้โจทก์ผ่อนชำระเงิน แต่ในสัญญาไม่มีข้อกำหนดว่า ถ้าหากจำเลยที่ 1 หาสถาบันการเงินให้โจทก์ผ่อนชำระไม่ครบตามจำนวนเงินที่โจทก์จะต้องผ่อนชำระแล้ว จำเลยที่ 1จะต้องหาสถาบันการเงินแห่งใหม่หรือหาสถาบันการเงินมาเพิ่มเติมให้แก่โจทก์ในระยะเวลาใด ดังนั้นก่อนที่โจทก์จะถือว่าจำเลยที่ 1 เป็นฝ่ายผิดสัญญา โจทก์จะต้องบอกกล่าวให้จำเลยที่ 1 จัดหาสถาบันการเงินแห่งใหม่หรือจัดหาสถาบันการเงินมาเพิ่มเติมเพื่อให้โจทก์ผ่อนชำระเงินเสียภายในกำหนดระยะเวลาพอสมควรเมื่อโจทก์ยังมิได้กำหนดระยะเวลาพอสมควรให้จำเลยที่ 1 จัดหาสถาบันการเงินเสียก่อนตาม ป.พ.พ.มาตรา 387 จำเลยที่ 1 จึงยังไม่เป็นฝ่ายผิดสัญญา โจทก์จะบอกเลิกสัญญาไม่ได้(สถิตย์ สิทธิลักษณ์-ปรีชา เฉลิมวณิชย์-ธีระจิต ไชยาคำ)ศาลแพ่งธนบุรี - นายพลรัตน์ ประทุมทานศาลอุทธรณ์ - นายสุวิทย์ นรนุตกุลแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกระทรวงการคลังประกาศกระทรวงการคลังเรื่องกำหนดสินค้าประเภทที่ ๐๑.๙๐ ในตอนที่ ๑ น้ำมันและผลิตภัณฑ์น้ำมันตามพิกัดอัตราภาษีสรรพสามิต(ฉบับที่ ๔) อาศัยอำนาจตามความในพิกัดอัตราภาษีสรรพสามิตประเภทที่ ๐๑.๙๐ ท้ายพระราชบัญญัติพิกัดอัตราภาษีสรรพสามิต พ.ศ. ๒๕๒๗ ซึ่งแก้ไขเพิ่มเติมโดยพระราชบัญญัติพิกัดอัตราภาษีสรรพสามิต(ฉบับที่ ๓) พ.ศ. ๒๕๓๔และพระราชกำหนดแก้ไขเพิ่มเติมพระราชบัญญัติพิกัดอัตราภาษีสรรพสามิต พ.ศ. ๒๕๒๗(ฉบับที่ ๕) พ.ศ. ๒๕๕๒ รัฐมนตรีว่าการกระทรวงการคลังประกาศกำหนดสินค้าตามรายการในพิกัดอัตราภาษีสรรพสามิตไว้ ดังต่อไปนี้ข้อ ๑ ให้เพิ่มความต่อไปนี้เป็น (๔) ของข้อ ๑แห่งประกาศกระทรวงการคลัง เรื่อง กำหนดสินค้า ประเภทที่ ๐๑.๙๐ ในตอนที่ ๑น้ำมันและผลิตภัณฑ์น้ำมันตามพิกัดอัตราภาษีสรรพสามิตลงวันที่ ๓๐ ธันวาคม พ.ศ. ๒๕๓๔ ซึ่งแก้ไขเพิ่มเติมโดยประกาศกระทรวงการคลัง เรื่องกำหนดสินค้าประเภทที่ ๐๑.๙๐ ในตอนที่ ๑ น้ำมันและผลิตภัณฑ์น้ำมันตามพิกัดอัตราภาษีสรรพสามิต (ฉบับที่ ๒) ลงวันที่ ๑๗ กรกฎาคม พ.ศ.๒๕๓๙ และประกาศกระทรวงการคลัง เรื่อง กำหนดสินค้าประเภทที่ ๐๑.๙๐ ในตอนที่๑ น้ำมัน และผลิตภัณฑ์น้ำมันตามพิกัดอัตราภาษีสรรพสามิต (ฉบับที่ ๓) ลงวันที่ ๑๕พฤศจิกายน พ.ศ. ๒๕๓๙(๔) น้ำมันหล่อลื่น และน้ำมันที่คล้ายกันข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๒๓มกราคม พ.ศ. ๒๕๖๐อภิศักดิ์ ตันติวรวงศ์รัฐมนตรีว่าการกระทรวงการคลังพรวิภา/ปริยานุช/จัดทำ๒๖ มกราคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๗ ง/หน้า ๔/๒๔ มกราคม ๒๕๖๐